google/wiki40b huggingface dataset:
Cominor

Virksomhet

Cominor bestod av de tidligere selskapene Ofotens Bilruter, TIRB Rutene og Tromsbuss (Fusjonert i 2008). Selskapet hadde lenge ansvar for store deler av rutegående busstrafikk i det meste av Troms, samt rutene til Alta og Bodø.
I de senere år har selskapet mistet en del større anbud og vunnet noen mindre. Nevnelig tapte de langrutene Narvik-Tromsø-Alta samt lokalrutene i Nord-Troms til Torghatten Buss, skoleturene for Breivang til Bussring og deres største virksomhet, bybussene i Tromsø til svenskeide Nobina Norge.
Etter det kjørte selskapet fylkeskommunale ruter på anbud i Narvik, Midt-Troms og Andøya. De kjørte også Flybussen i Tromsø, samt store mengder sightseeing for Hurtigruten, cruiseskip og andre aktører.
Ved anbudskonkurransene om busstrafikken i Nordland og Troms i perioden 2007-2011 mistet Cominor en betydelig del av det rutenettet som tilhørte de tre selskapene som i utgangspunktet dannet selskapet. Det gjelder de tradisjonelle langrutene Fauske-Narvik-Tromsø/Alta som gjennom mange tiår ble markedsført som NordNorge-Ekspressen. Sommeren 2011 tapte Cominor konkurransen om by- og lokalruter i Tromsø og omland. Dette er rutene til tidligere Tromsbuss og overtas fra 2012 av Nobina Norge.
Selskapet var et heleid datterselskap av TIRB-konsernet, som siden 2014 har Boreal Transport som majoritetsaksjonær. I en omstrukturering av Boreal-konsernet i 2016 ble Cominor fusjonert inn i morselskapet TIRB, som igjen ble fusjonert inn i søsterselskapet Boreal Buss.
Livia Medullina

Livia Medullina Camilla (levde 1. århundre e.Kr.) var den andre forlovede til keiser Claudius. Hun var datter av M. Furius Camillus, konsul 8 e.Kr., som var en nær venn av keiser Tiberius. Hennes adoptivbror var L. Arruntius Camillus Scribonianus, som tjente i 32 e.Kr. Som konsul sammen med Gnaeus Domitius Ahenobarbus.
Hun var forlovet med Claudius etter hans første forlovelse med sin slektning Aemilia Lepida som ble butt av Augustus omkring 8 e.Kr., på grunn av hans ugunst overfor Aemilia's foreldre. Tiberius presset trolig fram den nye forlovelsen for å belønne hans venn med en tilknytning til keiserfamilien. Forlovelsen mellom Medullina og Claudius er bekreftet utenfor historiske nedtegnelser av en bevart inskripsjon reist av Medullina's pedagogue. Tilegnelsen er til Medullina Camilli f. Ti Claudi Neronis Germanici sponsa (Medullina, datter av Camillus, forlovet med Ti. Claudius Nero Germanicus).
Svetonis skriver at Medullina plutselig ble syk og døde på bryllupsdagen med Claudius, muligens i år 9 eller 10 e.Kr..
Medullina's bror Scribonianus var den som utløste det første større forsøk på coup d'etat i Claudius' regjeringstid, mens han var guvernør i Dalmatia i 42 e.Kr.
Dušan Melichárek

Tidlig karriere og Mjällby AIF

Melichárek, som startet karrieren som profesjonell spiller i 1. FC Slovácko, kom til Mjällby AIF i 2005. Han spilte 54 seriekamper de neste tre sesongene, samtlige i Superettan.

Malmö FF

I mars 2008 ble Melichárek lånt ut til Malmö FF, som også hadde kjøpsopsjon på spilleren. Han signerte 16. juli samme år en avtale som løp ut 2011.
Melicháreks opphold i Malmö FF var preget av konflikter og kontroversielle enkeltepisoder. Høsten samme år som Melichárek kom til klubben, ble han tatt for kjøring i alkoholpåvirket tilstand i høy hastighet. Kun uker etter ble han av klubben utestengt i en uke etter å ha utført obskøne gester overfor motstanderlagets tilhengere. Med bakgrunn i de to hendelsene vurderte klubbens ledelse heving av kontrakten. Ifølge svenske medier var Melichárek også misfornøyd med sin rolle som andrekeeper i klubben, en rolle klubben ønsket for ham også etter en eventuell overgang for Johan Dahlin. Malmö FF valgte å ikke forlenge kontrakten med Melichárek etter at den løp ut i 2011.
Melichárek spilte sammenlagt 32 seriekamper for Malmö FF.

Senere karriere

Etter oppholdet i Sverige gikk Melichárek til Slovácko. Han gikk i 2015 til Inter Zaprešić, men ble lånt ut til Zbrojovka Brno uten å ha spilt kamper for Inter Zaprešić. Da overganger mellom tsjekkiske klubber utløser en lovpålagt kompensasjon, ble det spekulasjoner i tsjekkiske medier etter overgangen til kroatiske Inter Zaprešić etterfulgt av det umiddelbare utlånet av spilleren til tsjekkiske Zbrojovka Brno, hvor det er hevdet at overgangen etterfulgt av utlån var forhåndsavtalt for å unngå en kompensasjon Slovácko ellers hadde vært berettiget til.
Euscorpius carpathicus

Utseende

Nokså små (gjerne 30-50 mm), middels kraftige skorpioner med kraftige pedipalper (klør). Kroppen er temmelig jevnbred, halen kort og tynn med et temmelig slankt broddsegment (dermed også små giftkjertler).

Levevis

Disse skorpionene finnes gjerne i tørre, åpne områder, for eksempel maquis.

Utbredelse

Slekten finnes i familien Euscorpiidae som er den artsrikeste skorpiongruppen i Europa, der det er funnet 14 arter i denne slekten. Arten finnes fra fra Spania til Tyrkia.
Grunnkretser i Norddal kommune

Grunnkretser i Norddal kommune er delområder og grunnkretser som seksjonerer Norddal kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Belgischer Rundfunk

Historie

De aller første radiosendingene på tysk i Belgia ble sendt fra DRBs («Deutschsprachige Rundfunkvereinigung belgiens» eller «Belgias tyskspråklige kingkastingforening»)  studio i Eupen i Eupen-Malmédy i 1938. DRB var ment som et motsvar på den tyske propaganda sendt fra kanaler over den belgisk-tyske grensa. Disse var rettet mot tyskspråklige belgiere i Eupen-Malmédy. Senere flyttet DRB til Brussel, men allerede i 1940 stoppet den tyske okkupasjonsmakten sendingene. Etter andre verdenskrig, ble Eupen-Malmédy annektert av Tyskland, kanalens oppgave ble da å fordre bruken av tysk og å fordre tyskspråklige belgieres integritet i Belgia. DRB kommer ikke tilbake på eteren etter dette, i stedet for begynte det Brussel-basserte NIR/INRs (Nationaal Instituut voor de Radio-omroep/ Institut National de Radiodiffusion) sendinger på tysk på mellombølgen. «Emissions en Langue allemande» (ELA) eller «de tyskspråklige sendingene» som de ble kalt startet  1. oktober 1945. Det var allikevel ikke mye mer enn et daglig program på 20 (senere 30) minutter.
I 1960 ble NIR/INRs til BRT/RTB (Belgische Radio en Televisie / Radio-Télévision Belge) og året etter begynte BRT/RTB å sende programmer på tysk på FM-nettet fra et studio i Liège. Noen år senere, i 1965, ble Belgischer Hör- und Fernsehfunk (BHF) dannet. Det skulle allikevel ta noen tiår før BRF også begynte å sende egne tv-sendinger. I 1977 skilte den franske, den nederlandske og den tyske redaksjonen lag og ble tre separate rikskringkastere. Det nye selskapet, Belgischer Rundfunk begynte å sende fra Eupen. Av de tre belgiske rikskringkastingene er det kun BRF som fortsatt bruker BRT/RTBs gamle logo.

Program

BRF består av to lokale radiokanaler som sender på FM-nettet i Eupen-Malmédy, BRF1 og BRF2, i tillegg kommer BRF-DLF, en radiokanal som  kombinerer sendinger fra Deutschlandfunk og BRF og sender på FM-nettet i Brussel. BRF1 er også å høre over hele Vallonia via DAB som del av RTBFs digitale tilbud. BRF-Media er i også hovedeier (51%) i 100'5 Das Hitradio.
Videre har kringkasteren også en egen kabel-tv-kanal, BRF-TV (tidligere KA3). Siden 1999 har sendeskjema bestått av en nyhetssending som blir gjentatt hver time. BRF har et tett samarbeid med den nederlandske radiokanalen L1, tyske Westdeutscher Rundfunk (WDR) og vallonske og flamske radiokanaler og utveksler nyheter med disse. Fordi BRF ikke har en egne underholdningsavdeling er tyskspråklige belgiere henvist til tyske kanaler fra Tyskland for et bredere programtilbud på tysk.

Bygg og sendere

I 1995 åpnet kringkasteren et nytt og moderne mediahus i Eupen, men BRF har også regionale studio i Sankt Vith og Brussel.
BRFs høyeste radiomast står i Raeren  (Petergensfeld), via denne masta sendes 100'5 Das Hitradio. Det er planlagt at denne skal brukes av tyske ARD og ZDF for å bedre DVB-T-dekkingen i Aachen-regionen. BRF har også et antall mindre master og bruker antenner i masta til RTBF i Seraing (Ougrée).
Venus' faser

Venus' faser er de ulike variasjonene av lys ett på planetens overflate, på samme måte som månefaser. De første registrerte observasjonene av fasene var de teleskopiske observasjonene av Galileo Galilei i 1610. Selv om den ekstreme halvmånefasen til Venus er blitt observert med det blotte øyet er der ingen ubestridelige historiske (før teleskopet) registreringer av at den er observert.
Aslak Bolt

Aslak Harniktsson Bolt (født rundt 1377, død 1450) var erkebiskop i Nidaros fra 1428 til 1450. Bolt var av adelig slekt. I 1407 valgte domkapitlet i Oslo ham til biskop, men han ble samme år etter påtrykk fra dronning Margrete flyttet til Bergen, hvor han var biskop i 20 år.

Administrator og ordensmann

I 1428 ble han av et enstemmig domkapittel valgt til erkebiskop i Nidaros, og to år senere ble han formelt innviet i denne stillingen. Aslak var i sine første år som erkebiskop opptatt av å få kontroll med og oversikt over erkesetets økonomi. I 1432 ble det vi i dag kaller Aslak Bolts jordebok ført i pennen. Den er en nøye registrering av inntektene fra erkesetets jordegods og eiendommer, og over 3 000 gårder og steder er nevnt. Han gjeninnførte også en rekke mindre avgifter som var gått i glemmeboken. I perioden etter 1435 markerte han seg også som leder av kirkeprovinsen. Han kalte inn til provensialkonsil i 1435 i Bergen og året etter i Oslo. Disse konsilene fattet en rekke vedtak gjeldende for hele kirkeprovinsen, i første rekke knyttet til økonomiske forhold. 
I årene etter 1436 er det som politiker vi møter Aslak Bolt. Som leder av riksrådet hadde han stor innflytelse på rikspolitikken. Aslak Bolt var spesielt opptatt av å hindre utlendinger, og da særlig dansker, i å inneha norske embeter. Han ønsket også å styrke kirkens stilling ved å få kongen til å stadfeste sættargjerden av 1277, en avtale som blant annet ga erkebiskopen rett til å utnevne en egen hird. Denne stadfestelsen oppnådde han da han den 20. november 1449 kronet svensken Karl Knutsson Bonde. Han var for øvrig den første konge som ble kronet i Nidaros. Gleden varte dog ikke lenge. Året etter ble Karl fordrevet av den danske kong Christian I, men da var Aslak Bolt død. I 1458 ble sættargjerden imidlertid stadfestet på ny.
Nomadinae

Utseende

Små, slanke, nesten hårløse, vepselignende bier. På farge er de svarte eller rødlige med hvite eller gule flekker på bakkroppen. Antennene er forholdsvis lange. Kjevene (mandiblene) er nokså store. Beina er kraftige, bakkroppen er glatt og oval. Kutikula er spesielt hardt. Som andre kleptoparasitter mangler hunnen spesialiserte hår til pollensamling.

Levevis

Alle disse artene er kleptoparasitter (gjøkbier) som legger sine egg i reirene til andre solitære bier, de samler ikke selv pollen. Den meget artsrike slekten vepsebier (Nomada) snylter stort sett på sandbier (slekten Andrena). Vespebie-larven klekkes med lange overkjever (mandibler) som de bruker til å drepe vertslarven. Deretter faller disse av og resten av larvetiden lever den av pollen og nektar som verten hadde samlet for sin larve. Epeolus er kleptoparasitter hos slekta Colletes. Et spesielt trekk er at de ofte biter seg fast i et strå eller lignende, og hviler der stående rett ut, bare kjevene er i kontakt med strået.
Energi i Afghanistan

Vannkraft

Tre vannkraftverk ble åpnet mellom 1965 og 1970, i Jalalabad, Naghlu og Mahipar, nær Kabul; et annet i Kajaki, i den øvre delen av Helmand-dalen, ble åpnet på midten av 1970-tallet. I tillegg til kraftverkene i Naghlu, Mahipar og Kajaki var også andre hydroelektrisk anlegg i drift per 2002; i Sarobi, vest for Kabul; Pol-e Khomri; Darunta, i Nangarhar-provinsen; Dahla, i Kandahar-provinsen (gjenopprettet drift i 2001); og Mazar-e Sharif. I 1991 ble et solkraftverk med 72 solceller ferdigstilt i Kabul til en pris av 364 millioner amerikanske dollar. Anlegget varmet opp 40 000 liter vann til en gjennomsnittlig temperatur på 60 °C døgnet rundt. Byggingen av to andre kraftverk, med en samlet produksjonskapasitet på 600 kW, ble planlagt i Charikar City.
Tørken i 1998-2001 fikk negativ innvirkning på Afghanistans vannkraftproduksjon, noe som resulterte i strømbrudd i Kabul og andre byer. En tredje drivende turbin har blitt installert i Kajaki-demningen i Helmand-provinsen nær Kandahar, med hjelp fra det kinesiske Dongfeng Agricultural Machinery Company. Denne har økt dagens produksjon med 16,5 MW, til en samlet produksjonskapasitet på 86 MW. Breshna-Kot-demningen i Nangarhar-provinsen var også operativ, med en kraftproduksjon på 11,5 MW.

Naturgass og olje

Naturgass var Afghanistans eneste eksportvare av økonomisk betydning i 1995, og ble i hovedsak sendt til Usbekistan gjennom rørledning. Naturgassreservene ble en gang beregnet til å være 140 milliarder kubikkmeter. Produksjonen startet i 1967 med 342 millioner kubikkmeter, men hadde steget til 2,6 milliarder kubikkmeter i 1995. I 1991 ble et nytt gassfelt oppdaget i Chekhcha i Jowzjan-provinsen. Naturgass ble også produsert i Sheberghān og Sar-e Pol. Per 2002 fantes det andre operative gassfelt i Djarquduk, Khowaja Gogerdak og Yatimtaq, alle beliggende i Jowzjan-provinsen. I 2002 lå naturgassproduksjonen på 1,77 milliarder kubikkfot. 
I august 1996 ble et multinasjonalt konsortium enig om å bygge en 1 430 km lang rørledning gjennom Afghanistan for å frakte naturgass fra Turkmenistan til Pakistan, til en kostnad av om lag 2 milliarder amerikanske dollar. Amerikanske luftangrep førte imidlertid til kansellering av prosjektet i 1998, og finansiering av et slikt prosjekt har stadig vært et problem på grunn av høy politisk risiko og sikkerhetsmessige bekymringer. Per 2002 hadde lederne i de tre landene inngått en avtale om å bygge rørledningen, men byggingen hadde ennå ikke begynt ved utgangen av 2006. En svært liten mengde råolje produseres i Angot-feltet i den nordlige delen av Sar-e Pol-provinsen. Et annet lite oljefelt i Zomrad Sai i nærheten av Sheberghān gjennomgikk angiveligvis reparasjoner i midten av 2001. Petroleumsprodukter som diesel, bensin og flydrivstoff importeres, hovedsakelig fra Pakistan og Turkmenistan. Et lite lager- og distribusjonsanlegg finnes i Jalalabad på motorveien mellom Kabul og Peshawar, Pakistan. Det meldes også om at Afghanistan har oljereserver på til sammen 95 millioner fat og kullreserver på 73 millioner tonn.
The Pet Goat

«The Pet Goat» (feilaktig også kjent som «My Pet Goat») er en amerikansk barnehistorie fra boken Reading Mastery II: Storybook 1 av Siegfried Engelmann og Elaine C. Bruner (ISBN 0-02-686355-3). Boken er en del av de 31 bøkene i Reading Mastery-serien publisert av forlaget SRA Macmillan for engelskundervisning ved den amerikanske barneskolen.
Historien ble offentlig kjent på grunn av at USAs president George W. Bush, som en del av en fotosesjon, leste i den til skolebarn i Florida da han ble informert om terrorangrepet 11. september 2001. Spørsmål og teorier rundt Bush' reaksjon til hendelsene 11. september fokuserte blant annet rundt at Bush fortsatte å lese i boken, selv etter at han ble informert om angrepet.

Bush' lesing av boken i 2001

Kritikere av president Bush — Spesielt Michael Moore i filmen Fahrenheit 9/11 — har påstått at Bush' fortsatte lesing av boken etter at han ble underrettet om terrorangrepet den 11. september viser at han var ubesluttsom da han måtte avgjøre hva som skulle gjøres med terrorangrepet. Hans tilhengere på den andre siden, mener at han greide å beholde roen selv i kriseøyeblikket, og peker på at ifølge korrespondenten Bill Sammon fra «The Washington Times» var Bush' pressetalsmann Ari Fleischer bak i klasserommet og holdt opp en tavle der han hadde skrevet «IKKE SI NOE ENNÅ.»
Kort tid etter at Moores film ble vist på kino, solgte Amazon.com ut alle eksemplarene den hadde av boken, med en måneds etterbestilling. Noen anonyme spøkefugler skrev satiriske omtaler av boken, for eksempel: «Presidentmateriale, hele veien igjennom [...] Tempoet, ordvalget og layouten på hver side fanget fantasien min så mye at det tok meg omtrent syv minutter å komme til hektene igjen.» (Amazon har siden slettet disse omtalene.)
Lesingen av boken ble parodiert på MADtv, der man blir tatt med inn i Bush' tanker om at kjælegeita angriper Amerika.
Applikasjonsprofil

En applikasjonsprofil er i IKT-standardisering er en spesifikasjon som gjenbruker termer fra en eller flere basisstandarder, og gjør disse mer spesifikke. Dette gjøres ved å ved å identifisere obligatoriske, anbefalte og valgfrie elementer som skal brukes i en spesiell anvendelse, samtidig som den anbefaler hvilke kodelister (vokabular) som skal brukes.
Great Observatories program

NASA sin serie av rombaserte observatorium, det såkalte Great Observatories program er fire store og kraftige rombaserte teleskoper. Hvert av disse har en lignende størrelse og kostnad, og alle har hatt vesentlige bidrag til astronomien. De fire romteleskopene har hver undersøkt sin del av det elektromagnetiske spektrum som det ble tildelt. Konseptet med et slikt program ble utviklet i midten av 1980-tallet av Charles Pellerin hos NASA, sammen med astronom Martin Harwitt.
Psykisk lidelse

Psykiske lidelser eller mentale lidelser er et samlebegrep for forskjellige lidelser og sykdommer som i første rekke rammer sinnet og bevisstheten og ikke den fysiske kroppen. Psykiske lidelser omfatter alt fra plager som enkle fobier og lettere depresjoner og angst til alvorlige sykdommer som schizofreni, paranoia og bipolar lidelse (manisk-depressiv lidelse). Psykiske lidelser påvirker blant annet oppførsel og væremåte, tanker (kognisjon) og følelser og kan få store følger for dagliglivet og omgivelsene. Psykiske lidelser kan skyldes arvelige, fysiokjemiske, psykologiske eller sosiale forhold.

Psykiske lidelser i kunst- og kulturhistorien

Oppførsel som tyder på psykiske lidelser er kjent fra de eldste fortellingene vi kjenner til, og må betraktes som genuint menneskelig. Lidelsene er imidlertid blitt tolket og behandlet på forskjellig vis opp gjennom historien og i ulike kulturer. «Unormale» tilstander kunne for eksempel forklares som tegn fra gudene eller bekjempes med demonutdrivelser. Galleriet viser et tilfeldig utvalg historiske bilder som framstiller psykiske lidelser.
Hamarkameratene i 2009

Før sesongen

Før sesongen ble det klart at klubbdirektør Truls Haakonsen slutter til fordel for jobben som sportsdirektør i Vålerenga Fotball. Også sportssjef i Ham-Kam, Lars Tjernås, valgte å slutte. Istedenfor å ansette nye personer, valgte styret å ansette direktøren for forretningsutvikling i Ham-Kam, Tor Rullestad, som ny daglig leder. Samtidig ble det bestemt at tidligere keeper Svein Inge Haagenrud skulle bli en del av administrasjonen. Etter en måned som sjef fortalte Rullestad at han kom til å slutte 1. juni.
Det ble før sesongen klart at Vegar Bjerke ville ta over kapteinsbindet for Markus Ringberg. Arne Erlandsen sa at Bjerke «er en utmerket rollemodell som er lojal og pliktoppfyllende».
Etter Ham-Kams opphold på La Manga i februar kom en intern konflikt opp i media, hvor det viste seg å være stor uenighet mellom trener Erlandsen og spillere og støtteapparat. Spillerne ønsket ikke lenger Erlandsen som trener, og ville heller ha Vegard Skogheim. Spillerne mente Erlandsen behandlet assistenttrener Skogheim for dårlig, og dessuten var for negativ i sin kritikk av spillerne. En anonym spiller kalte konflikten en «krise» i Hamar Arbeiderblad. Det kom også fram at spillerne ønsket Erlandsens avgang allerede etter sesongavslutningen 2008. Spillerne fremførte muligens kravet på nytt fordi klubbledelsen var skiftet. Sportsleder i Østlendingen, Tore Sandberg krevde at Erlandsen måtte gå av, og skrev blant annet «Vi vet at det var tøffe evalueringsmøter både i fotballferien i fjor, og etter at nedrykket fra eliteserien var et faktum i fjor høst. Når det fortsatt skurrer i forholdet mellom Erlandsen og spillergruppa er spørsmålet om det noen gang kommer til å fungere slik det skal. [...] Trolig vil det koste 2,5-3 millioner kroner å løse ham fra kontrakten som går ut i 2010. Men spørsmålet er om det blir noe billigere å la ham fortsette.»

Statistikk

Alle statistikk er fra serien.

Serien

Tom Kristoffersen
     Vegar Bjerke
    Håkan Malmström
  Ivar Rønningen
     Olav Råstad
    Jørgen Jalland
    Roman Kienast
    Frode Bjørnevik
   Juha Pasoja
   Tommy Øren
  Jon Masalin
  Srđan Urošević
  Arnar Førsund
  Markus Ringberg
 Olivier Karekezi
 Truls Jevne Hagen
 John Anders Rise

Cupen

Juha Pasoja
 Frode Bjørnevik
 Vegar Bjerke
Guadalquivir

Guadalquivir er en elv i Spania, 657 km lang og er den femte lengste elven på Den iberiske halvøya. Navnet er avledet fra arabiske al-wadi al-kabir (= Stordalen). I antikken var Guadalquivir blant annet kjent som Baetis. Den het også Oba (= Gullelv). Dette er trolig opphavet til navnet på byen Córdoba (opprinnelig Cart-Oba = Byen ved Oba). Det var en rekke navn på elven i antikken og før-antikken. Greske geografer kalte den Tartessos, men før fønikerne, grekerne og romerne kom kan det synes som to innfødte navn kan ha vært Kertis og Perkes.
Den begynner Cañada de las Fuentes (landsbyen Quesada i fjellene Sierra de Cazorla, går gjennom Córdoba og Sevilla og ender ved fiskelandsbyen Bonanza i området Sanlúcar de Barrameda hvor den flyter ut i Cádizbukta i Atlanterhavet. Myrene og marsklandet i lavlandet ved elvens utløp er kjent som Las Marismas og grenser mot nasjonalparken Doñana.
Elven Guadalquivir er den eneste store seilbare elven i Spania. I våre dager er elven seilbar opp til Sevilla, mens man i romersk tid kunne nå helt til Córdoba. Den antikke byen Tartessos skal ha ligget ved munningen av Guadalquivir, men dens nøyaktige i lokalisering er ennå ikke funnet.
Nytestamentlige apokryfer

Nytestamentlige apokryfer er religiøse tekster som er (eller foregir å være) skrevet innenfor det nye testamentes tidsramme og trosunivers – eller som en kommentar til dette, men som ikke er en del av Bibelens kanon.
Det er ulike grunner til at de er apokryfer, dvs ikke er en del av kanon. Noen er vurdert som ikke autentiske, mens andre er preget av andre religiøse retninger, som f.eks. de gnostiske skriftene Maria Magdalenas evangelium og Filipsevangeliet.
Pilatus Aircraft

Historie

Selskapet ble grunnlagt i 1939, men først i 1944 kunne et  Pilatus-bygget fly lette, det var SB-2 Pelican Kort tid etter,  i 1945, startet Pilatus produksjonen av P-2 et skolefly for Sveits Flyvåpen. Det ble bygget i 54 eksemplarer. 
Det ble etterfulgt i 1953 av  P-3 treningsfly som ble bygget for Sveits Flyvåpen i 72 eksemplarer og den brasilianske marine i 6 eksemplarer.
I 1959 ble den legendariske  PC-6 Porter introdusert. Dette var et polupært fly med gode STOL egenskaper og ble etterfulgt av Turbo Porter, som fremdeles bygges.
I 1972 introduserte Pilatus glideflyet PC-11 (også kjent som B-4) som tilslutt ble bygget i 322 eksemplarer. 
I 1978 kom den første PC-7 Turbo Trainer  på markedet, Frem til nå (2008) er det bygget mer enn 450 PC-7. 
I 1979  overtok  Pilatus Britten-Norman, produsenten av Britten-Norman Islander og Britten-Norman Trislander.
I 1984 ble den første PC-9 Advanced Turbo Trainer bygget og den er nå bygget i mer enn 250 eksemplarer. 
Den første av mer enn  70 PC-7 MkII Turbo Trainers ble bygget i  1994. Samme året kom Pilatus mest sucsessfulle fly, den  turboprop-drevne  PC-12 Multirollefly. på markedet. Frem til sommeren 2008 var det bygget i mer enn 780 eksemplarer. 
Flyet ble brukes i  USA som  PC-12 Eagle som overvåkingsfly for US Airforce. En videre utvikling av Eagle førte til PC-12 Spectre Flytypen markedsføres i USA av  Pilatus Business Aircraft – i Broomfield, Colorado – som ble etablert i 1996.
I 1998 ble Pilatus Australia Pty Ltd etablert mens Britten-Norman ble solgt. 
Siste generasjon av avansert skolefly; PC-21 ble utviklet i  2002.  Singapore Air Force har signert kontrakt for 19 eksemplarer av denne og Sveits flyvåpen ytterligere seks, 
Neste generasjon PC-12 vil komme på markedet i  2008. Den har kraftigere motor og avansert i Honeywell APEX Avionikk og en rekke andre modifikasjoner.
BAUHAUS-galan Indoor 2017

BAUHAUS-galan Indoor 2017 ble arrangert i Bromma utenfor Stockholm i Sverige, 28. januar 2017.